সেই গানের দৃশ্যটা মনে আছে! যেটা অমিতাভ বচ্চন তাঁর অন স্ক্রিন বড় ছেলে শাহরুখের (রাহুল) জন্মদিনের পার্টিতে গাইলেন! ‘শাবা শাবা’—মনে পড়েছে! এই গানের দৃশ্যে দেখানো হয়েছে ছোট ছেলে রোহন (এই ভূমিকায় পরে হৃতিককে দেখা যায়) তখনও ছোট। সালটা ১৯৯১। কিন্তু এই গানের পরই জয়া বচ্চনকে উদ্দেশ্যে অমিতাভ গেয়ে ওঠেন ‘এ ক্যায়া বোলতি তু’। এটা আমরা সকলেই জানি যে, এই গানটি আমির খানের গাওয়া এবং ‘গুলাম’ ছবিতে ব্যবহৃত হয়। ‘গুলাম’ ছবিটি মুক্তি পায় ১৯৯৮-এ। এ বার একটু ভেবে দেখুন, ১৯৯১ সালের ঘটনায় ১৯৯৮ সালে মুক্তি পাওয়া একটি ছবির গান কী করে গাইলেন ‘যশবর্ধন রইচাঁদ’ অমিতাভ বচ্চন! অবশ্য এ ঘটনায় বলিউড শাহেনশাকে দোষ দেওয়া যায় না! কারণ, ছবির চিত্রনাট্য এবং পরিচালকের নির্দেশ অনুযায়ী তিনি তাঁর কাজটা নিখুঁত ভাবেই করেছিলেন। আর এটাও তো অস্বিকার করা যাবে না যে, এই ভুলটা লক্ষ লক্ষ দর্শক এবং সমালোচকের নজর এড়িয়ে গিয়েছিল সে সময়